80. ΑΝΑΓΚ. ΝΟΜΟΣ υπ’ αριθ. 208 της 1/5 Δεκ. 1967 (ΦΕΚ Α' 217) Περί τροποποιήσεως, συμπληρώσεως και αντικαταστάσεως διατάξεών τινων του Ν.Δ. 3365/ 1955 «περί Κώδικος του Σώματος της Ελληνικής Βασιλικής Χωροφυλακής». Άρθρ.1.-1.Τροποποιουμένων των συνδεδυασμένων διατάξεων της παρ. 1 στοιχ. Α' του άρθρ. 3 του Ν.Δ. 3365/55 «περί Κώδικος του Σώματος της Ελληνικής Βασιλικής Χωροφυλακής» και του άρθρ. 1 του Ν.Δ. 3529/1956, η εις ανωτάτους αξιωματικούς μάχιμος δύναμις της Βασιλικής Χωροφυλακής, ορίζεται ως ακολούθως: Αντιστράτηγοι 1 Υποστράτηγοι 4 Ταξίαρχοι 6 2.Οι Ταξίαρχοι κρίνονται υπό του κατ’ άρθρ. 144 του Ν.Δ. 3365/1955 Ανωτάτου Συμβουλίου Προαγωγών Χωροφυλακής. 3.(Αντικαθίστανται τα εδάφ. γ' και δ' του άρθρ. 4 Ν.Δ.3365/1955, ανωτ. αριθ. 67. Κατηργήθη δια του άρθρ. 15 Νόμ. 295/1976, τόμ. 4 σελ. 24,581). 4.Το εδάφ. ε' του αυτού ως άνω άρθρου, συμπληρούται ως ακολούθως: «Συνταγματάρχαι ωσαύτως δύνανται να ώσι και οι Υποδιοικηταί των υπό Ταξιάρχων διοικουμένων Υπηρεσιών». Πάσα ετέρα διάταξις του Ν.Δ. 3365/1955, αφορώσα εις Ταξιάρχους, ανακτά πλήρως την ισχύν αυτής, εφ’ όσον εν τω παρόντι δεν ορίζεται άλλως. Άρθρ.2.-Το Συμβούλιον Προαγωγών Ανθυπασπιστών Χωροφυλακής συντίθεται, κατά τα εν παρ. 1 του άρθρ. 175 του Ν.Δ.3365/1955 οριζόμενα, καταργουμένου του εδαφ. α' του άρθρ. 29 του Ν.Δ. 4101/1960. Άρθρ.3.-(Αντικαθίσταται η παρ. 1 άρθρ. 129 του Ν.Δ.3365/1955, ανωτ. σελ.219). Μεταβατικαί διατάξεις Άρθρ.4.-(Κατηργήθη δια της παρ. 4 άρθρ. 61 Ν.Δ. 139/1969, ανωτ. σελ. 24,21). Άρθρ.5.-Η ισχύς του παρόντος άρχεται από της εις την Εφημερίδα της Κυβερνήσεως δημοσιεύσεως αυτού. 